'n Lewe voor God is 366 dagstukkies oor praktiese Christenwees deur geliefde skrywer en teoloog Stephan Joubert.
"Vandag is die enigste tyd wat jy het om iets konstruktief gedoen te kry ... en ook om vir die Here te leef." 'n Lewe voor God is 366 dagstukkies van een van Suid-Afrika se geliefde skrywers en teoloë, Stephan Joubert. Met dié keur uit dagstukkies wat oorspronklik in Uit die Beek verskyn het, help Stephan ons om elke dag bewustelik en met oorgawe in die aangesig van God te leef. Hy lei ons deur middel van temas soos gebed en genade om elke dag in eerlikheid voor God ons lewe aan te pak.
Stephan Joubert is 'n teoloog, bekroonde skrywer, prediker en 'n gesinsman. Hy is hoof van ekerk en 'n buitengewone professor by verskeie universtiteite. Hy skryf rubrieke in Beeld en JUIG!Die Boodskap, saam met Jan van der Watt, is een van die mylpale in sy lewe. Stephan het al meer as 55 titels uitgegee en meer as 200 000 boeke verkoop.
Die evangelie is genade en waarheid. Wanneer kerkmense slegs die waarheid kil en koud beklemtoon, raak hulle gou-gou liefdeloos en onsimpatiek. Dan betree hulle morele hoë grond en veroordeel almal rondom hulle wat nie presies soos hulle praat of dink nie. Vir sulke mense tel wette, voorskrifte en reëls dikwels veel meer as 'n lewende verhouding met God en met ander met wie hulle daagliks te doen kry!
As ons net genade beklemtoon sonder om reguit te praat oor sonde, is ons te sag op sonde. Mense se gevoelens tel dan op die ou end vir ons meer as God se eer. Dan staan ons nie so maklik op vir die waarheid nie, want ons wil niemand aanstoot gee nie. Die slagspreuk "ruimte vir almal" word dan misbruik om die kerk in 'n geestelike supermark te verander waar alles reg en gangbaar is. Daarom dat die evangelie van Christus tegelyk genade én waarheid moet wees. Anders word die eintlike punt van kerkwees gemis